Document ID: 32001D0826

32001D0826
L 308/37
JURNALUL OFÍCIAL AL UNIUNII EUROPENE
DECIZIA COMISIEI
din 23 noiembrie 2001
de modificare a Deciziei 97/365/CE de stabilire a listelor provizorii cu unitățile din țările terțe din care statele membre autorizează importul de produse din carne
[notificată cu numărul C(2001) 3701]
(Text cu relevanță pentru SEE)
(2001/826/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CEE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești sau moluște bivalve vii (1), astfel cum a fost modificată ultima dată prin Decizia 2001/4/CE a Consiliului (2), în special articolul 2 alineatul (1),
întrucât:
(1)
Decizia 97/222/CE a Comisiei (3) stabilește lista cu țările terțe din care statele membre autorizează importul de produse din carne.
(2)
Pentru țările înscrise în această listă, cerințele privind sănătatea animală și certificările sanitar-veterinare sunt stabilite în Decizia 97/221/CE a Comisiei (4).
(3)
Listele provizorii cu unitățile din țările terțe din care statele membre autorizează importul produselor obținute de la bovine, porcine, ecvidee, ovine și caprine sunt stabilite în Decizia 97/365/CE a Comisiei (5).
(4)
Comisia a efectuat o misiune în Lituania pentru inspectarea unităților de prelucrare a cărnii și a recomandat aprobarea anumitor unități din care statele membre pot autoriza importul produselor din carne pe teritoriul Comunității, cu condiția primirii anumitor garanții din partea autorităților competente din Lituania.
(5)
Comisia a primit o listă cu unitățile de prelucrare a cărnii din Lituania, însoțită de garanția că acestea îndeplinesc în întregime cerințele sanitare impuse de Comunitate și că, în cazul în care condițiile nu sunt respectate, exportul către Comunitatea Europeană va fi întrerupt.
(6)
Poate fi întocmită o listă cu unitățile de obținere a produselor din carne din Lituania.
(7)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Textul din anexa la prezenta decizie se adaugă la anexa la Decizia 97/365/CE a Comisiei.
Articolul 2
Prezenta decizie se adresează statelor membre.
Adoptată la Bruxelles, 23 noiembrie 2001.

Labels: 3
17
18